PROJEKTI TEGEVUSTE KONTROLLI AKT

1. KONTROLLI LÄBIVIIMISE ÜLDANDMED

|  |  |
| --- | --- |
| Läbiviija | Riigi Tugiteenuste Keskus |
| Kuupäev | 10.06.2024 |
| Asukoht | tegevuste kontroll teostati nende toimumise ja/või toetuse saaja/partneri asukohas  **Aadressil:** Pärnu linn ja Häädemeeste vald.Põhimaantee nr 4 (E67) Tallinn–Pärnu–Ikla km 133,4–143. Maanteelõik asub Pärnu maakonnas Pärnu linna ja Häädemeeste valla territooriumil ning algab Pärnu linna kaguosast Riia mnt ja Paide mnt ristmikult, kulgeb kuni Laane tn ristmikuni Pärnu linna territooriumil ning sealt edasi Häädemeeste valla territooriumil. Maanteelõik lõpeb Uulu külas enne ristumist Soometsa teega (kõrvalmaanteega nr 19333).  tegevuste kontroll teostati kohapeal käimata (sh kontrolli läbiviimine internetikeskkonna kaudu) |
| Toetuse saaja teavitamine | ette teatatud  ette teatamata |
| Kontrolli eesmärk | Kontrollitakse, kas tegevusi viiakse ellu vastavalt taotluse rahuldamise otsuses toodule või toetuse andmise tingimustele. Kas ehitatav/renoveeritav rajatis vastab projektile.  Kontrollitakse, kas teavitusnõuded on täidetud. |

1. KONTROLLITAVA ANDMED

|  |  |
| --- | --- |
| Projekti[[1]](#footnote-1) nimetus | Riigitee nr 4 Tallinn-Pärnu-Ikla Uulu-Pärnu teelõigu ehitus |
| Projekti number SFOS-is | 2021-2027.3.01.22-0012 |
| Toetuse saaja | Transpordiamet |
| Kontrollitava tegevuse teostaja | toetuse saaja  projekti partner *(lisa partneri nimi)*  muu (täpsustada) |

1. KONTROLLITAV TEGEVUS/OBJEKT JA TULEMUS

#### **3.1 Toodete tarnimine, teenuste osutamine ning sisutegevused on vastavuses taotluse rahuldamise otsuses toodule või toetuse andmise tingimustele, sihtotstarbeliselt ja ettenähtud tingimustel ja eesmärgipäraselt.**

Kontrolli fookuses on järgmised kontrollkohad:

Ehitus ja renoveerimine

Esemete soetus

Koolitus või seminar (sh stažeerimine) jm ühekordsed üritused

Individuaalne/grupinõustamine

Arendustegevused (sh arendused, analüüsid, uuringud)

Dokumendipõhine kontroll

Sisutegevuste kontroll

muu (täpsustada)

|  |
| --- |
| **Ehitus ja renoveerimine**. |
| **Kontrollikriteerium:** Kontrollitakse ehitustegevuse teostamist, kas ehitustegevuste teostamine on ajakavas ja vastab taotluses ja rahastamise otsuses toodule. Kas taotluses ettenähtud objekt on reaalselt valmimas või olemas, vastab taotluse rahuldamise otsuses ning projektis kirjeldatule ning RÜle esitatud aruannetes toodule  Pärnu-Uulu neljarealisele teelõigule on kavandatud kaks eritasandilist liiklussõlme, neli jalgratta- ja jalgteetunnelit ja metsloomade teeületuskohad. Lisaks rekonstrueeritakse maaparandussüsteeme, lammutatakse ja ehitatakse uus Uulu sild, ehitatakse Rannametsa tee foorreguleeritav ristmik, rajatakse kolm ringristmiku ja mitmeid ühendusteid. Projekti käigus valmib ka ligemale kolm kilomeetrit jalgratta- ja jalgteid ning maanteele paigaldatakse muutuvteabega liiklusmärgid.  **Kontrolli fookus:**  Projektiga nähakse ette riigitee nr 4 Tallinn-Pärnu-Ikla km 133,4-143 Pärnu‒Uulu teelõigu ehitamine 2+2 sõidurajaga maanteeks. Rannametsa tee ja Riia mnt ristmik ehitatakse ümber foorreguleerimisega ristmikuks. Tõllapulga tee ja Rae teega ristumise asukohta ehitatakse eritasandiline liiklussõlm. Põhimaantee trass nihkub pärast Tõllapulga-Rae liiklussõlme kuni 170 m võrra mere poole olemasolevale põllumaale. Tagasi praegusele trassile jõuab uus maantee Uulu liiklussõlmes, mille koosseisus lahendatakse ka eritasandiline ristumine põhimaanteega nr 6 Valga–Uulu. Pärast Uulu liiklussõlme kattub maantee trass olemasolevaga ja ette on nähtud 2-rajaline maantee. Sellel lõigul ületab maantee Ura jõe (Uulu kanali), milleks on olemasoleva silla asemele ette nähtud uus sild. Projektiga on lahendatud jalg- ja jalgrattateede, kergliikluse tunnelite ja bussipeatuste asukohad.  Projektiga on kavandatud alljärgnevad tegevused. Lõplikud km-d võivad täpsustuda projekti elluviimise käigus.  1. Riigitee nr 4 Tallinn-Pärnu-Ikla km 133,4-143 ehitamine 2+2 sõidurajaga maanteeks pikkusega ~9,6 km.  2. Hirve tee jalgratta- ja jalgteetunnel ~km 133,9 pikkusega ~19,9 m.  3. Rannametsa tee ja Riia mnt foorreguleeritav ristmik ~km 134,6.  4. Rae tee jalgratta- ja jalgteetunnel ~km 137,46 pikkusega ~26 m.  5. Tõllapulga eritasandiline liiklussõlm ~km 137,8.  - Tõllapulga viadukt pikkusega 83,5 m. Viadukt ületab põhimaanteed nr 4 ja põhimaanteele on tagatud viadukti all kõrgusgabariit 5,5 m.  - Viaduktil kulgev tee seob ringristmikega Posti tee, Tõllapulga tee, Rae tee ja Golfi teed.  6. Reiuranna tee jalgratta- ja jalgteetunnel ~km 140,39 pikkusega ~23,2 m.  7. Viira tee jalgratta- ja jalgteetunnel ~km 139,21 pikkusega ~23 m.  8. Uulu eritasandiline liiklussõlm ~km 141,2.  - Uulu viadukt pikkusega 76,0 m. Lahendab Valga-Uulu (T6) ja Tallinn-Pärnu-Ikla (T4) põhimaanteede ristumise. Viadukt ületab põhimaanteed nr 4 ja viadukti all on tagatud kõrgusgabariit 5,5 m.  9. Uulu sild ~km 141,6.  - Sild ületab Uulu kanalit ja silla alla on projekteeritud ca 7 m laiused ja 3,6 m kõrgused kallasrajad.  10. Jalgratta- ja jalgteed ~3 km.  11. Metsloomade teeületuskohad tarakatkestusel ~km 136,35-136,55 vahel ja Uulu kanali silla alt.  12. Ühendusteede ehitamine.  13. Liikluskorraldusvahendite paigaldamine, sh muutuvteabega liiklusmärgid.  14. Maaparandussüsteemide rekonstrueerimine.  15. Bussipeatuste ehitamine 9 tk.  16. Maanteevalgustuse rajamine teedele, liiklussõlmedesse, ülekäiguradadele, tunnelitesse.  Kontrolli teostamise aluseks on ehituslepingu lisana toodud ehitusprojekt ning keskkonnas bauhub.ee avaldatud dokumendid. |
| **Kontrolli tulemuste kirjeldus:**  Kontrollijad tuvastasid koha peal, et ehitustegevus käib, objekt on valmimisjärgus ja vastab üldjoontes projektis ja ehitusprojektis kirjeldatule ning rakendusüksusele esitatud aktides toodule.  Toetuse saajalt on küsitud, kas suudavad tagada lepingu õigeaegse täitmise. Kas tegevused ühtivad taotluse ajakavaga? Toetuse saaja selgitas ajakavas püsimise kohta järgmist, et hetkel on kõik lepingujärgne ning lepingu pikendamist plaanis ei ole.  Toetuse saaja esindaja hinnangul on valmis 90% töödest. Jäänud on veel viimased tööd: osaliselt asfaldipanemised, teepiirded, teemärgistus, liikluskorraldusmärgid ja haljastus. Lisaks peab tööde teostaja andma üle ka korrektse ja lõplikku dokumentatsiooni.  Kohapealse kontrolli ajal oli näha, et osaliselt on saanud suurte vihmadega kannatada teetammide äärsed muldvallid. Toetuse saaja esindaja kinnitas, et sellest on tööde tgeostajat teavitatud ning ka eelmisel aastal on juhtunud samasuguseid kahjusid. Kahjud parandati ning lisaks hüvitas kindlustus need ka ehitajale.  Kohapealse kontrolli ajal toimusid objektil erinevad tööd. Paigaldati asfaltit, piirdeid ja piirdeaeda loomadele.  Tööd on valminud järgmiselt:   1. Kõik 2+2 sõiduteed on sisuliselt valminud ja asfalteeritud. Jäänud on veel teekatte märgistuse tööd ja liiklusmärkide paigaldamine. 2. Hirve tee jalg- ja jalgrattatee tunnel on sisuliselt valmis. Jäänud on veel tunnelit ühendavate kergliiklusteede asfalteerimine ja sõidutee piirete paigutamine, mis asuvad tunneli vahetus läheduses. 3. Rannametsa tee ja Riia mnt foorreguleeritav ristmik on valdavalt valmis. Jäänud on veel osaliselt asfalteerida kergliiklusteed ja lisada taktiilsed kivid. Hetkel olid need veel panemata. Ehitaja esindaja sõnul pannakse need kivid koos asfaldi panemisega. 4. Tõllapulga eritasandiline liiklussõlm on valmis kuid ei ole veel kasutuseks avatud. Toetuse saaja esindaja sõnul võetakse liiklussõlm viadukti teekate ülesse ning paigaldatakse tõenäoliselt uuesti, sest töödes on ilmnenud puudused. Viaduktiga ühendatud teed on asfalteeritud. 5. Reiuranna tee jalgratta- ja jalgteetunnel on valmis kuid asfalteerimata. Samuti ei ole veel asfalteeritud tunneliga piirnevaid jalgteid. 6. Viira tee jalgratta- ja jalgteetunnel on valmis, kuid asfalteerimata. Samuti ei ole veel asfalteeritud tunneliga piirnevaid jalgteid. 7. Uulu eritasandiline liiklussõlm on sisuliselt valmis ja liikluseks avatud. 8. Uulu sild on valmis ja kasutuses. Toimub silla sammaste koorikute viimistlemine, silla alla tuleb teele multš. 9. Jalgratta- ja jalgteed on valmis kuid vajavad osaliselt veel asfalteerimist. 10. Metsloomade teeületuskohad tarakatkestusel ~km 136,35-136,55 vahel ja Uulu kanali silla alt on valmis. 11. Ühendusteed on ehitatud. 12. Liikluskorraldusvahendite paigaldamine, sh muutuvteabega liiklusmärgid on alles paigaldusjärgus. 13. Maaparandussüsteemide rekonstrueerimine on lõppenud ja Põllumajandus- ja Toiduameti poolt vastuvõtmisel. 14. Bussipeatused olid olemas ja ootepaviljonid paigaldatud. Bussipeatustesse viisid allasõidud. Tegemata olid bussipeatuste esiste ootealade asfalteerimistööd. 15. Maanteevalgustuse rajamine teedele, liiklussõlmedesse, ülekäiguradadele, tunnelitesse oli olemas osaliselt. Tunnelites olid liikumisanduritega tuled. |
| **Kontrollija hinnang (sh märkused ja tähelepanekud):**  Toimunud vaatluse tulemusena võib märkida, et tööde akteerimine vastab tegelikule olukorrale ja töid on teostatud üldjoontes vastavalt ehitusprojektile. |

#### **3.2 Tegevuste ajakava vastavus projektis kajastatud ajakavaga**

|  |
| --- |
| **Kontrollikriteerium:** Projekti algus ja lõpp 16.06.2022 - 31.05.2025. |
| **Kontrolli tulemuste kirjeldus, märkused:** Projektis ette nähtud töid teostatakse.  Toetuse saaja on läbi viinud hanke nr 244751 „Riigitee nr 4 Tallinn-Pärnu-Ikla Pärnu-Uulu teelõigu ehitus“ ja sõlminud 16.06.2022 lepingu Verston OÜ-ga summas 30 285 485, 36 eurot. Lepingu lõppkuupäevaks on 16.12.2024. |
| **Kontrollija hinnang:** Kohapealse kontrolli ajal toimusid ehitustööd ning projekti tegevused on olulises osas vastavuses ajakavaga. |

#### **3.3 Teavitamisega seotud nõuete täitmise kontroll**

|  |
| --- |
| **Kontrollikriteerium:** Kontrolli, kas fondipõhine teavitusnõue on täidetud. Näiteks, kas kõik kontrollitud objektid on nõuetekohaselt tähistatud, sh  • kleebis, infosilt, stend tänutahvel on paigutatud avalikkusele nähtavale kohale,  • Euroopa Liidu embleemi all on viidatud õigele rahastusallikale. |
| **Kontrolli tulemuste kirjeldus, märkused:** Tee äärde on paigaldatud teavitustahvlid mõlema tee-ehituse poolsesse otsa. Lisaks on teavitustahvel ka Uulu viadukti Valga poolses otsas. Teavitustahvlil rahastusallikas – Euroopa Liit Ühtekuuluvusfond. |
| **Kontrollija hinnang:** Kontrolli käigus tehtud fotod lisatakse SFOSi projekti kaardile. |

#### **3.4 Toetuse saaja samaaegne seotus ning tegevuste kattuvus teiste projektidega**

|  |
| --- |
| **Kontrollikriteerium:** SFOS-is kontrollitud kas toetuse saajal on teisi sama objektiga seotud projekte. |
| **Kontrolli tulemuste kirjeldus, märkused:** Seotust teiste projektidega ei esine. |
| **Kontrollija hinnang:** Kattuvusi ei esine. |

1. KONTROLLI KOKKUVÕTE JA TUVASTATUD PUUDUSED

|  |  |  |
| --- | --- | --- |
| Kontrolli kokkuvõte: *(märgi „jah“, kui mingisuguseid märkusi ei tehtud ja „ei“ kui tegid tähelepaneku, mida toetuse saaja peab kas parandama või vastuse andma)*   1. Tegevuste kontroll teostati nende toimumise asukohas  jah  ei 2. Tegevuste teostamine on kooskõlas taotluse ning taotluse rahuldamise otsusega/käskkirjaga või kontrollitud dokumentatsiooniga *(vasta „jah“, kui punktis 3.1 kontrollitud tegevustel märkuseid ja tähelepanekuid ei tehtud)*:  jah  ei      1. Tegevuste ajakava vastab taotluses/projektis kajastatud ajakavale: *(vasta „jah“, kui punktis 3.2 kontrollitud tegevustel märkuseid ja tähelepanekuid ei tehtud ja veendusid, et teadaolev ajakava vastab tegelikule olukorrale)*  jah  ei  ei kontrollitud 2. Täidetud on avalikustamise nõuded: *(vasta „jah“, kui punktis 3.3 märkuseid ja tähelepanekuid ei tehtud*  jah  ei  ei kontrollitud 3. Kohapealne kontroll lõpetati tähelepanekuid tegemata  jah  ei | | |
| Tähelepanek (olukorra kirjeldus, puuduse sõnastus). | Puuduse kõrvaldamiseks antud soovituse kirjeldus ja/või oodatav tulemus. | Puuduste kõrvaldamise tähtaeg. |
|  |  |  |
|  |  |  |

1. Kontrollitava kommentaarid

|  |
| --- |
|  |

1. Kontrolli tulemuste kinnitamine

|  |
| --- |
| **Kontrolli teostaja(d)/akti koostaja:**  Nimi, ametikoht:  1. Mehis Tamm, järelevalve ekspert  2. Tarmo Poks, ehitusekspert  3. Kaidar Viikman, projektikoordinaator  *Kinnitus antakse üldjuhul digitaalselt ja sellega kinnitatakse ühtlasi, et ollakse kontrollitava projekti suhtes erapooletu ja haldusmenetlusest (haldusmenetluse seadus § 10) taandamise asjaolusid ei esine* |
| **Kontrollitava esindaja(d):**  Nimi, ametikoht/roll projektis  Roger Voll, Lääne osakonna ehituse üksuse projektijuht |

1. Juhul kui kontrollitakse mõnd TARTi tegevust, siis võrdsustatakse mõisted projekt ja TART. [↑](#footnote-ref-1)